2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

บริษัทฯ ได้จดทะเบียนจัดตั้งบริษัทเมื่อวันที่ 11 พฤษภาคม 2525 โดยมีทุนจดทะเบียน 1 ล้านบาท
และได้แปรสภาพเป็นบริษัทมหาชน เมื่อวันที่ 18 มีนาคม 2537 โดยเพิ่มทุนจดทะเบียนเป็น
600,000,000 บาท และขณะนี้บริษัทฯ มีทุนจดทะเบียนที่เรียกชำระแล้วจำนวน 403,255,708
บาท บริษัทฯ เป็นผู้ผลิตและจำหน่ายเครื่องใช้ไฟฟ้า ภายใต้เครื่องหมายการค้า “DiStar“
ซึ่งเป็นเครื่องหมายการค้าของไทย  
และได้เล็งเห็นแนวโน้มการแข่งขันเครื่องใช้ไฟฟ้าในเรื่องราคาที่จะมีแนวโน้มรุนแรงมากยิ่งขึ้น
ราคาสินค้าต่ำลง
เนื่องจากการเปิดตลาดการค้าเสรีทำให้สินค้าจากต่างประเทศเข้ามาจำหน่ายในราคาที่ต่ำกว่าต้นทุนการผลิต
ดังนั้น บริษัท ฯ จึงปรับเปลี่ยนธุรกิจจากผู้ผลิตและจัดจำหน่ายเครื่องใช้ไฟฟ้า
มาผลิตและจำหน่ายรถยนต์ที่ใช้ก๊าซธรรมชาติ
เนื่องจากปัจจุบันนี้สภาพเศรษฐกิจโดยรวมของประเทศมีปัญหาจากค่าเงินบาทแข็งค่าจากปีก่อนมากและราคาน้ำมันเชื้อเพลิงได้ปรับตัวสูงขึ้นมาโดยตลอด
ทำให้บริษัท ฯ สนใจในธุรกิจส่งเสริมการประหยัดพลังงานโดยรวมของประเทศ ดังนั้นบริษัท
จึงศึกษาแนวทางการทำธุรกิจรถยนต์ที่ใช้ก๊าซธรรมชาติ
และได้เริ่มทำการผลิตและเริ่มจำหน่ายรถยนต์ รถโดยสารขนาดเล็ก ,
ขนาดกลางและขนาดใหญ่โดยใช้ก๊าซธรรมชาติ (CNG) ทั้งนี้การผลิตทำจากโรงงานของบริษัทฯ
ภายในประเทศ โดยได้รับความร่วมมือทางด้านเทคนิคจากโรงงาน Higer Bus
สาธารณรัฐประชาชนจีน บริษัทฯ ได้ทำสัญญากับ King Long United Automotive Industry
( Suzhou ) Co.,Ltd.(King Long ) ภายหลังเปลี่ยนชื่อเป็น Higer Bus Co., Ltd.
ผู้ผลิตรถโดยสารขนาดใหญ่ของสาธารณรัฐประชาชนจีน โดยแต่งตั้งให้บริษัทฯ เป็นตัวแทนจำหน่ายรถ
Coach และ City Bus แต่เพียงผู้เดียวในประเทศไทย มีขนาด 6 , 8.4 , 9.2 , 10.5 และ
12 เมตร ภายใต้เครื่องหมายการค้า HIGER โดย King Long
ให้ความช่วยเหลือในการถ่ายทอดเทคโนโลยีในการผลิตและการให้บริการหลังการขายพร้อมทั้งส่งวิศวกรผู้เชี่ยวชาญมาฝึกอบรม
และทำงานร่วมกับวิศวกรของบริษัทในประเทศไทย
ในการควบคุมมาตรฐานการผลิตและคุณภาพของสินค้า
ซึ่งปัจจุบันได้มีการผลิตรถยนต์ที่ใช้ก๊าซธรรมชาติ NGV
โดยนำเข้าตัวถังรถยนต์พร้อมเครื่องยนต์ที่ใช้ก๊าซธรรมชาติ (NGV)
เพื่อมาประกอบในโรงงานของบริษัทฯ ที่จังหวัดระยอง

อนึ่ง นับจากวันเริ่มจัดตั้งบริษัทจนถึงปัจจุบัน บริษัทไม่มี การเปลี่ยนแปลงอำนาจการควบคุมกิจการ

การเปลี่ยนแปลงที่สำคัญในปี 2550

ในเดือนตุลาคม 2549 ได้เริ่มผลิตรถ และมีการปรับปรุงพื้นที่ในส่วนของโรงงานจังหวัดระยอง
พร้อมมีการเตรียมความพร้อมด้านบุคลากร และทีมงานคุณภาพสำหรับการผลิตรถยนต์โดยสาร HIGER
ณ โรงงานระยอง การผลิตรถยนต์

ในเดือนกุมภาพันธ์ 2550 เริ่มผลิตด้วยอัตราการผลิต 40 คัน / เดือนในขั้นแรก
ทุกกระบวนการผลิตมีการตรวจสอบและมาตรฐานเดียวกันกับโรงงานของบริษัท Higer Bus
CO.,Ltd รถโดยสาร HIGER ได้ออกแบบ เพื่อการขนส่งมวลชนโดยเฉพาะ
ภายใต้มาตรฐานความปลอดภัยของรถโดยสารและมาตรฐานความปลอดภัยจากองค์กรสากลระดับประเทศของ
Higer โดยวิศวกรผู้เชี่ยวชาญและทีมงานคุณภาพ

               • รถยนต์โดยสาร HIGER จึงมีห้องโดยสารที่กว้างขวาง สะดวก สบาย
พร้อมด้วยอุปกรณ์สนับสนุนการขับขี่ ขับง่ายนั่งสบายเน้นความปลอดภัยสูงสุด
               • ที่สำคัญคือ ประหยัด
และเป็นมิตรกับสิ่งแวดล้อมเนื่องจากเป็นรถที่เครื่องยนต์ใช้เชื้อเพลิง CNG โดยเฉพาะ
               • รถยนต์โดยสาร HIGER มีทั้งขนาด 6 , 8.4 , 9.2 , 10.5 และ 12
เมตร รองรับผู้โดยสาร 18-53 ที่นั่ง
               • ไร้กังวลด้วยบริการหลังการขาย ศูนย์บริการอะไหล่
บริการตรวจสอบเช็คระยะทาง พร้อมทั้งบริการสินเชื่อรถยนต์
               • ทุกองค์ประกอบ จึงเป็นความลงตัว และเป็นอีกความภาคภูมิใจ
ที่ได้รับใช้พี่น้องไทยในยุคพลังงานขาดแคลน  ด้วยรถยนต์โดยสารฝีมือคนไทย HIGER
ยานยนต์ยุคใหม่ ด้วยความใส่ใจและพร้อมบริการทุกเส้นทางกับรถยนต์โดยสาร HIGER ประหยัด
ปลอดภัย ไร้มลพิษ และบริษัท ฯ
มุ่งมั่นผลิตสินค้าและบริการที่มีคุณภาพสนองความต้องการและความพึงพอใจของลูกค้า

2.2 ลักษณะการประกอบธุรกิจและโครงสร้างกลุ่มบริษัท

บริษัท ไดสตาร์ อิเลคทริก คอร์เปอเรชั่น จำกัด (มหาชน)
เป็นผู้ผลิตและจำหน่ายรถยนต์ที่ใช้ก๊าซธรรมชาติ (NGV) ภายใต้เครื่องหมายการค้าแบรนด์ HIGER
แต่เพียงผู้เดียวในประเทศไทย

บริษัทย่อย

  บริษัท สตาร์คอม จำกัด

บริษัท ได้ร่วมลงทุนในบริษัท สตาร์คอม จำกัด โดยถือหุ้นทั้งสิ้น 14,419,995 หุ้น มูลค่าหุ้นละ 10
บาท มูลค่าเงินลงทุน 144,199,950 บาท เป็นสัดส่วน 70.00% ของทุนจดทะเบียน
206,000,000 บาท ซึ่งเป็นบริษัทย่อยที่ได้รับสัมปทานให้ปรับปรุงโครงข่ายโทรศัพท์เคลื่อนที่ระบบ
470 MHz จากเดิมเป็นเทคโนโลยี NMT (Analogue) เป็นเทคโนโลยี CDMA 2000 1X
(Digital) กับบริษัท ทีโอที จำกัด (มหาชน)
และดำเนินการด้านการตลาดสำหรับโทรศัพท์ระบบไร้สายประเภทโทรศัพท์สาธารณะ

โดยเป็นผู้จัดหาเครื่องโทรศัพท์สาธารณะตลอดจนอุปกรณ์ต่างๆ , จัดเก็บเงิน
และแบ่งรายได้รับจากการบริการโทรศัพท์สาธารณะเป็นระยะเวลา 12 ปี
และจำหน่ายเครื่องลูกข่ายอันเกี่ยวข้องกับระบบ CDMA 470 MHz อาทิเช่น โทรศัพท์แบบ Fixed
Line , โทรศัพท์แบบไร้สายและโทรศัพท์มือถือ เป็นต้น

บริษัทร่วม

บริษัท แดวู คอนซูมเมอร์ อิเลคโทรนิค (ประเทศไทย) จำกัด

บริษัทฯ ได้ร่วมลงทุนในบริษัท แดวู คอนซูมเมอร์ อิเลคโทรนิค (ประเทศไทย) จำกัด
โดยถือหุ้นทั้งสิ้น 3,800,000 หุ้น มูลค่าหุ้นละ 10 บาท มูลค่าเงินลงทุน 38,000,000 บาท
เป็นสัดส่วน 19.00%ของทุนจดทะเบียน 200,000,000 บาท เป็นบริษัทผลิตและจำหน่ายตู้เย็น
ในปัจจุบันได้หยุดการดำเนินธุรกิจแล้วตั้งแต่เดือนกันยายน 2546

โครงสร้างการถือหุ้นของกลุ่มบริษัท

  -------------------- -- ------------------------ -- ----------------------
  กลุ่มตระกูลทีฆคีรีกุล          กลุ่มบริษัทโฮลดิ้ง                ผู้ถือหุ้นรายอื่นๆ

  34.64%                  1.70%                       63.66%
  -------------------- -- ------------------------ -- ----------------------

  -----------------------------------------------------------------------
  บริษัท ไดสตาร์ อิเลคทริก คอร์เปอเรชั่น จำกัด (มหาชน)

  -----------------------------------------------------------------------

นโยบายการแบ่งการดำเนินงานของบริษัทในกลุ่ม

บริษัทฯ ได้ลงทุนในบริษัท แดวู คอนซูมเมอร์ อิเลคโทรนิค (ประเทศไทย) จำกัด เพื่อผลิตตู้เย็น
ซึ่งผลิตและจำหน่ายให้บริษัทฯ คิดเป็น 60% ของยอดผลิตตู้เย็น ณ วันที่ 1 สิงหาคม 2546 บริษัทฯ
ได้รับโอนทรัพย์สินต่างๆ จากบริษัทที่เกี่ยวข้องกันแห่งนั้น และได้ดำเนินการผลิตตู้เย็น และในปี
2550 บริษัทฯ ได้หยุดการดำเนินธุรกิจแล้ว

เมื่อวันที่ 25 กุมภาพันธ์ 2548 บริษัทฯ ได้ลงทุนในบริษัท สตาร์คอม จำกัด
เพื่อขยายธุรกิจด้านสื่อสารและโทรคมนาคม ซึ่งบริษัทฯ ดำเนินธุรกิจในการจัดจำหน่าย ทำการตลาด
อุปกรณ์ด้านการสื่อสารฯ รวมทั้งให้บริการด้านโทรคมนาคม
ซึ่งบริษัทย่อยได้ทำสัญญาปรับปรุงโครงข่ายฯ กับ บมจ. ทีโอที เมื่อวันที่ 28 กรกฎาคม 2548

ปัจจุบันนี้บริษัท สตาร์คอม จำกัด ได้ตัดสินใจหยุดงานปรับปรุงโครงข่ายโทรศัพท์ดังกล่าวแล้ว หลังจากได้รับหนังสือจากสำนักงานคณะกรรมการกิจการโทรคมนาคมแห่งชาติเมื่อวันที่ 22 มกราคม 2550 เพื่อเข้าชี้แจงข้อเท็จจริง กรณีที่บริษัทย่อย ดำเนินการปรับปรุงโครงข่ายให้กับคู่สัญญาคือบริษัท ทีโอที จำกัด (มหาชน) ซึ่งยังไม่ได้รับใบอนุญาตให้ใช้เครื่องวิทยุคมนาคม ระบบเซลลูล่าห์ มาตรฐาน CDMA 2000 1X โครงการดังกล่าวมีความล่าช้ามาเป็นเวลานาน อันเนื่องมาจากความล่าช้าในการดำเนินการขอใบอนุญาตนำเข้าอุปกรณ์ที่ใช้ในการปรับปรุงโครงข่ายฯ ซึ่งเป็นภาระหน้าที่ของบริษัท ทีโอที จำกัด (มหาชน) ดังนั้นบริษัทฯ จึงได้ทำหนังสือขอให้บริษัท ทีโอที จำกัด (มหาชน) พิจารณายกเลิกสัญญาและรับซื้ออุปกรณ์ที่บริษัทฯ ได้ลงทุนไปคืน เนื่องจากสัญญาปรับปรุงโครงข่ายโทรศัพท์เคลื่อนที่ดังกล่าวอาจขัดกับพระราชบัญญัติว่าด้วยการให้เอกชนร่วมงานหรือดำเนินการให้กิจการของรัฐ พ.ศ. 2535 ซึ่งเวลาตามสัญญากำหนดให้แล้วเสร็จในวันที่ 29 มกราคม 2549 และจากความล่าช้าในการดำเนินงานดังกล่าวเป็นเหตุให้บริษัทย่อย ได้รับหนังสือแจ้งค่าปรับจำนวน 33.6 ล้านบาท จากบริษัท ทีโอที จำกัด (มหาชน) ซึ่งบริษัทย่อย ได้ทำหนังสือแจ้งต่อบริษัท ทีโอที จำกัด (มหาชน) เพื่อขอปฏิเสธการชำระค่าปรับดังกล่าวเนื่องจากบริษัทย่อยได้ดำเนินการตามสัญญาทุกประการ แต่เกิดจากความล่าช้าในการดำเนินการขอใบอนุญาตนำเข้าอุปกรณ์ที่ใช้ในการปรับปรุงโครงข่ายฯ ซึ่งเป็นภาระหน้าที่ของบริษัท ทีโอที จำกัด (มหาชน)

เมื่อวันที่ 23 เมษายน 2550 บริษัท สตาร์คอม จำกัด
จึงมีหนังสือถึงรัฐมนตรีว่าการกระทรวงเทคโนโลยีสารสนเทศและการสื่อสาร ขอความเป็นธรรม
กรณีที่บริษัท สตาร์คอม จำกัด
ได้ทำสัญญาร่วมลงทุนโครงการปรับปรุงโครงข่ายโทรศัพท์เคลื่อนที่ระบบ 470 MHz กับ บริษัท ทีโอที
จำกัด (มหาชน)
ว่าเป็นการปฏิบัติที่ถูกต้องตามพระราชบัญญัติว่าด้วยการให้เอกชนเข้าร่วมงานหรือดำเนินการในกิจการของรัฐ
พ.ศ. 2535 หรือไม่ประการใด โดยกระทรวงเทคโนโลยีสารสนเทศและการสื่อสาร
พิจารณาแล้วเห็นว่ากรณีดังกล่าวเป็นประเด็นปัญหาเกี่ยวกับข้อกฎหมายระหว่างบริษัทเอกชนที่ร่วมลงทุนกับหน่วยงานของรัฐ
ดังนั้นเพื่อให้เกิดความชัดเจนและเพื่อใช้เป็นแนวทางในการปฏิบัติที่ถูกต้อง กระทรวงฯ
จึงได้ทำหนังสือหารือไปยังคณะกรรมการกฤษฎีกา เพื่อวินิจฉัยประเด็นปัญหาดังกล่าว
ซึ่งผลการพิจารณาของคณะกรรมการกฤษฎีกา ให้วินิจฉัยในประเด็นดังกล่าว โดยบมจ. ทีโอที
ได้รับเอกสารการวินิจฉัยจากคณะกรรมการกฤษฎีกาแล้ว โดยมีข้อสรุปดังนี้

“การดำเนินงานตามโครงการดังกล่าวเข้าข่ายเป็นโครงการที่ให้เอกชนเข้าร่วมการงานหรือดำเนินการในกิจการของรัฐ
ซึ่ง บมจ. ทีโอที ในฐานะหน่วยงานเจ้าของโครงการ
จะต้องพิจารณารายละเอียดข้อเท็จจริงในการคำนวณมูลค่าการลงทุนของโครงการ
หากมีวงเงินหรือทรัพย์สินตั้งแต่หนึ่งพันล้านบาทขึ้นไป
จะต้องดำเนินการตามพระราชบัญญัติว่าด้วยการให้เอกชนเข้าร่วมงานฯ
โดยนำเสนอโครงการที่ได้ดำเนินการไปแล้วต่อกระทรวงเทคโนโลยีสารสนเทศและการสื่อสาร
และกระทรวงการคลัง เพื่อพิจารณาก่อนนำเสนอ ครม. ให้ความเห็นชอบในหลักการของโครงการ
และต้องแต่งตั้งคณะกรรมการฯ ดำเนินงานตามมาตรา 13
และคณะกรรมการประสานงานตามมาตรา 22 เพื่อกำกับดูแลและติดตามผล”

ทั้งนี้ปัญหาของบริษัท สตาร์คอม จำกัด กับ บมจ. ทีโอที
อยู่ระหว่างรอผลการพิจารณาของคณะกรรมการบริหารของ บมจ. ทีโอที จะเป็นอย่างไร
ต้องรอผลต่อไปและจะรายงานให้ทราบในโอกาสต่อไป

2.3 โครงสร้างรายได้

บริษัทฯ มีมูลค่าการจำหน่ายผลิตภัณฑ์เครื่องใช้ไฟฟ้าและรถยนต์ใช้ก๊าซธรรมชาติปี 2548 – 2550
ดังนี้

  ----------------------------------- -- -- -- --------- -------- ----------- -------- ----------- -------- -------- -- -- -------------------
  ผลิตภัณฑ์                                       2550               2549                 2548                                

                                               พันบาท     %        พันบาท       %        พันบาท       %                       

  มูลค่าการจำหน่ายในประเทศ                                                                                                    

  - โทรทัศน์สี                                    42,144    11.58    501,646     47.08    555,687     21.47                   

  - เครื่องเล่นวีซีดี , ดีวีดี                          2,950     0.81     8,443       0.80     20,526      0.79                    

  - เครื่องเสียง                                  4,227     1.16     7,191       0.67     25,171      0.97                    

  - เครื่องใช้ไฟฟ้าในบ้าน                           71,755    19.72    323,349     30.34    466,276     18.01                   

  - เครื่องใช้สำนักงานและอื่นๆ                       35,342    9.71     33,819      3.17     210,362     8.13                    

  - โทรศัพท์สาธารณะ                              -         -        137,924     12.94    911,318     35.21                   

  - เครื่องยนต์                                   5,177     1.42     -           -        -           -                       

  - ถังก๊าซ                                      78,430    21.56    -           -        -           -                       

  - รถยนต์ใช้ก๊าซธรรมชาติ (NGV)                    120,397   33.09    4,918       0.46     -           -                       

  รวมมูลค่าการจำหน่ายในประเทศ                     360,422   99.07    1,017,290   95.46    2,189,340   84.59                   

  มูลค่าการจำหน่ายต่างประเทศ                                                                                                   

  - โทรทัศน์สี                                    -         -        24,777      2.33     362,712     14.01                   

  - เครื่องเล่นวีซีดี , ดีวีดี                          -         -        463         0.04     264         0.01                    

  - เครื่องเสียง                                  -         -        113         0.01     260         0.01                    

  - เครื่องใช้ไฟฟ้าในบ้าน                           1,184     0.33     13,186      1.24     13,608      0.53                    

  - เครื่องใช้สำนักงานและอื่นๆ                       -         -        -           -        2,186       0.08                    

  รวมมูลค่าการจำหน่ายต่างประเทศ                    1,184     0.33     38,539      3.62     379,030     14.64                   

  รวมมูลค่าการจำหน่ายภายในและต่างประเทศ            361,606   99.40    1,055,829   99.08    2,568,370   99.23                   

  รายได้ค่าบริการ                                 2,200     0.60     9,791       0.92     19,954      0.77                    

  รวมรายได้จากการจำหน่ายและบริการ                 363,806   100.00   1,065,620   100.00   2,588,324   100.00   100.00         

  อัตราเพิ่ม(ลด)ของรายได้                          (65.85)            (58.82)              11.08                               
  ----------------------------------- -- -- -- --------- -------- ----------- -------- ----------- -------- -------- -- -- -------------------

2.4 เป้าหมายการดำเนินธุรกิจ

1. บริษัทฯ จะผลิตและจำหน่ายรถยนต์ที่ใช้ก๊าซธรรมชาติ (NGV)
และจะพัฒนาการผลิตรถยนต์ให้มีคุณภาพและมีประสิทธิภาพให้ได้มาตรฐานในประดับสากล

2. บริษัทฯ มีนโยบายการดำเนินงานที่โปร่งใส
คณะกรรมการบริษัทได้สร้างมูลค่าเพิ่มให้แก่กิจการในระยะยาว , บริหารบริษัทฯ
ด้วยความรอบครอบระมัดระวัง
ควบคุมและบริหารความเสี่ยงที่เหมาะสมรวมทั้งมีจริยธรรมในการดำเนินธุรกิจและบริหารงานเพื่อให้บรรลุเป้าหมายตามแผนธุรกิจที่คณะกรรมการบริษัทได้กำหนดไว้
รวมทั้งสร้างความเชื่อมั่นให้แก่ผู้ถือหุ้นและบริหารงานเพื่อก่อประโยชน์สูงสุดต่อผู้ถือหุ้น

---------------------------------------------------